Agder fengsel, avdeling Froland

Agder fengsel, avdeling Froland er et fengsel i Froland kommune i Agder. Fengselet ble tatt i bruk i september 2020 og har enhet med høyt sikkerhetsnivå for menn. 

Fengselet har ordinær kapasitet på 200 plasser.  Disse er fordelt på 17 avdelinger med 12 plasser hver. 

Fengselets bygningsmasse er på 17.400 kvadratmeter fordelt på seks bygg. Mye av celleinnredningen er produsert av innsatte i fengslene Ringerike, Halden og Ullersmo. 

Innsatte på avdelingen i Froland skal stå for kunsten som skal utsmykke Agder fengsel. KORO – Kunst i offentlege rom, har opprettet  et eget kunstakademi for de innsatte. Profesjonelle kunstnere skal stå for undervisningen. Akademiet har et fullt utstyrt klasserom med kunstbibliotek og galleri.

Referanser 

Byggverk i Froland
Fengsler i Norge